Държавен вестник, бр. 82, 2012 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  82
ПОСТАНОВЛЕНИЕ № 262
ОТ 22 ОКТОМВРИ 2012 Г.
за приемане на Наредба за прехвърляне на 
пенсионни права от и към пенсионните схе­
ми на Европейския съюз, на Европейската 
централна банка и на Европейската инвес­
тиционна банка
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за прех­
върляне на пенсионни права от и към пенси­
онните схеми на Европейския съюз, на Евро­
пейската централна банка и на Европейската 
инвестиционна банка.
За министър-председател: 
Цветан Цветанов
За главен секретар на Министерския съвет: 
Галина Маринска
НАРЕДБА
за прехвърляне на пенсионни права от и към 
пенсионните схеми на Европейския съюз, на 
Европейската централна банка и на Европей­
ската инвестиционна банка
Раздел І
Общи разпоредби
Чл. 1. С наредбата се уреждат:
1. редът за прехвърляне на пенсионни права 
от и към пенсионна схема на Европейския 
съюз (Съюза), на Европейската централна 
банка (ЕЦБ) и на Европейската инвестици­
онна банка (ЕИБ);
2. изчисляването на актюерския еквивалент 
на пенсионните права за старост, подлежащи 
на прехвърляне по чл. 343а, ал. 1, т. 1 от Ко­
декса за социално осигуряване (КСО);
3. начинът на актуализиране на средства­
та, подлежащи на обратно прехвърляне от 
пенсионна схема на Съюза по чл. 343г, ал. 1, 
т. 1 КСО.
Раздел ІІ
Прехвърляне на пенсионни права към пен­
сионна схема на Съюза, на ЕЦБ или на ЕИБ
Чл. 2. (1) Лице, осигурявано по българското 
законодателство, постъпило на работа като 
служител на Съюза, на ЕЦБ или на ЕИБ, което 
желае да прехвърли средствата, представля­
ващи придобитите от него пенсионни права 
съгласно това законодателство, в пенсионна 
схема на Съюза, на ЕЦБ или на ЕИБ, подава 
заявление за прехвърляне до компетентната 
европейска институция по неин образец.
(2) В заявлението си по ал. 1 лицето посочва 
пенсионните права, които желае да прехвърли, 
както и съответната прехвърляща българска 
институция – Националния осигурителен ин­
ститут (НОИ) и/или пенсионноосигурително 
дружество, управляващо фонд за допълнител­
но пенсионно осигуряване, в който лицето се 
осигурява.
Чл. 3. Въз основа на заявлението по чл. 2 
компетентната европейска институция изпра­
ща уведомително писмо и изисква информация 
за размера на средствата, които лицето желае 
да прехвърли, до:
1. Националния осигурителен инсти­
тут – относно придобития съгласно българ­
ското законодателство осигурителен стаж от 
лицето и актюерския еквивалент на пенсион­
ните му права за старост; 
2. съответното пенсионноосигурително дру­
жество – относно натрупаните в индивидуална 
партида на лицето средства в универсален 
пенсионен фонд, професионален пенсионен 
фонд или фонд за допълнително доброволно 
пенсионно осигуряване по професионални 
схеми.
Чл. 4. (1) В 7-дневен срок от получаване 
на уведомителното писмо по чл. 3, т. 1 длъж­
ностното лице от НОИ, на което е възложено 
прилагане на международните договори в 
областта на социалното осигуряване за лица с 
постоянен адрес в чужбина, уведомява лицето 
за постъпилото искане и за необходимостта да 
представи оригиналните български документи 
за осигурителен стаж и за осигурителен доход 
по чл. 2 от Наредбата за пенсиите и осигури­
телния стаж, приета с Постановление № 30 
на Министерския съвет от 2000 г. (обн., ДВ, 
бр. 21 от 2000 г.; изм. и доп., бр. 43, 61 и 81 
от 2000 г., бр. 36 от 2001 г., бр. 19, 21, 74, 76 и 
119 от 2002 г., бр. 19 от 2003 г., бр. 25 и 68 от 
2004 г., бр. 24 от 2005 г., бр. 48 от 2006 г., бр. 15 
от 2007 г., бр. 17 от 2008 г., бр. 1, 16, 79, 84 и 
87 от 2009 г., бр. 2 от 2010 г., бр. 13 от 2011 г. и 
бр. 16 от 2012 г.), както и за възможността да 
поиска да се ползват данните за осигурителен 
стаж и доход по чл. 5, ал. 4 КСО за периода 
след 1 януари 2000 г. 
(2) Ако в 3-месечен срок от датата на уве­
домяване на лицето по ал. 1 то не представи 
необходимите документи, длъжностното лице 
по ал. 1 уведомява съответната компетентна 
европейска институция за невъзможността 
да предостави исканата информация и при­
чината за това.
(3) В едномесечен срок след представяне на 
необходимите документи длъжностното лице 
по ал. 1 изготвя справка за наличния осигури­
телен стаж и осигурителен доход и определя 
годишен размер на пенсия за осигурителен 
стаж и възраст към датата на подаване на 
заявлението за прехвърляне по чл. 2, ал. 1. 
(4) Годишният размер на пенсията се опре­
деля, като действителният размер, определен 
по чл. 70 КСО, се умножи по 12.